**รายงานการประชุม**

**คณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.)**

**ครั้งที่ 11/2558**

**วันพุธที่ 4 พฤศจิกายน 2558 เวลา 14.30 น.**

**ณ ห้องประชุมโพธิ์ทอง ชั้น 2 ศาลากลางจังหวัดอ่างทอง**

------------------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธาน

2. นายขจรชัย วัฒนาประยูร รองผู้ว่าราชการจังหวัดอ่างทอง

3. พันเอกณรงค์ จันทร์สืบสาย รองเสนาธิการมณฑลทหารบกที่ ๑๓

5. พ.อ.บัญญัติ อารีย์พงษ์ แทน รอง ผอ. รมน. จว.อท.

6. นายยุทธนา แรกขึ้น แทน ปลัดจังหวัดอ่างทอง

7. นายปรีชา เดชพันธุ์ หัวหน้าสำนักงานจังหวัดอ่างทอง

8. พ.ต.ท.ภิมล มากกุญชร แทน ผู้บังคับการตำรวจภูธรจังหวัดอ่างทอง

9. นางพงศ์พร ครองญาติ  แทน นายแพทย์สาธารณสุขจังหวัดอ่างทอง

10. นางสาววิลาวรรณ พยาน้อย คลังจังหวัดอ่างทอง

11. นายประวิทย์ ตั้งตรัสธรรม ขนส่งจังหวัดอ่างทอง

๑2. นางสาวเนาวรัตน์ วัฒนชอบ แรงงานจังหวัดอ่างทอง

13. นางสาวเสาวลักษณ์ ศัพทเสวี แทน อุตสาหกรรมจังหวัดอ่างทอง

๑4. นางอรุณรัตน์ แก้วมหาวงษ์ แทน พาณิชย์จังหวัดอ่างทอง

๑5. นางอุษณีย์ จันทราภิรมย์ แทน เกษตรและสหกรณ์จังหวัดอ่างทอง

๑6. นางสาวจริญญา เพชรไทย แทน ท่องเที่ยวและกีฬาจังหวัดอ่างทอง

๑7. นายสมปอง คงอ่อน แทน ผู้อำนวยการสำนักงานเขตพื้นที่การศึกษาประถมศึกษาอ่างทอง

๑8. นางสาวสุคนธ์ หอมดอกไม้ แทน วัฒนธรรมจังหวัดอ่างทอง

19. นางสาวชูจิตต์ กอบโกย พัฒนาสังคมและความมั่นคงของมนุษย์จังหวัดอ่างทอง

20. นางสาวทิพย์วรรณ์ เทศบุตร   
 ประชาสัมพันธ์จังหวัดอ่างทอง

21. นายชาลี แจ่มแสง แทน ผู้บัญชาการเรือนจำจังหวัดอ่างทอง

๒2. พ.อ.สุขสันต์ ปกาสปสุต แทน สัสดีจังหวัดอ่างทอง

๒3. นายสามารถ มีดำเนิน ผอ.สนง.ทรัพยากรธรรมชาติและสิ่งแวดล้อมจังหวัดอ่างทอง

24. นายเดชา ฉิมฉวี แทน ผู้จัดการการไฟฟ้าส่วนภูมิภาคจังหวัดอ่างทอง

๒5. นายสุชิน อร่ามพงษ์ แทน นายกองค์การบริหารส่วนจังหวัดอ่างทอง

26. นายสมยศ ศิวพาณิชย์ แทน เทศมนตรีเมืองอ่างทอง

๒6. นายสุเทพ เพ็งสุข แทน นายกเทศมนตรีตำบลบางจัก

๒๕. นายวินัย สมบุญทวงษ์ แทน นายกเทศมนตรีตำบลม่วงเตี้ย

๒๖. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

๒๗. นางฐิติพร จิตรเนื่อง ประธานคณะกรรมการการพัฒนาสตรีจังหวัดอ่างทอง

๒๙. นายสมพงษ์ คงแช่มดี ภาคประชาสังคม อำเภอวิเศษชัยชาญ

30. นายมังกร ศรีโหมด ภาคประชาสังคม อำเภอป่าโมก

31. นายบุญเสริม หนูทอง ประธานกรรมการอิสลามจังหวัดอ่างทอง

32. นายวินัย บุญศรี ภาคประชาสังคม อำเภอแสวงหา

33. นางสาวปัญจรัตน์ วัฒนถาวร หัวหน้ากลุ่มงานอำนวยการ ปฏิบัติหน้าที่  
 กลุ่มงานยุทธศาสตร์การพัฒนาจังหวัด สำนักงานจังหวัดอ่างทอง

34. นางสาววีรวรรณ จันทนเสวี หัวหน้ากลุ่มงานทรัพยากรบุคคล สำนักงานจังหวัดอ่างทอง

35. นางปิยนันท์ ปันกอ หัวหน้ากลุ่มงานข้อมูลสารสนเทศและการสื่อสารสำนักงานจังหวัดอ่างทอง

36. นางอารมณ์ จีนอ่อน พนักงานพิมพ์ ส ๓

37. นางสาวสุธีรา บุญประดิษฐ์ พนักงานวิเคราะห์นโยบายและแผน

**ผู้ไม่มาประชุม**

1. นายสมฤกษ์ บัวใหญ่ รองผู้ว่าราชการจังหวัดอ่างทอง ติดราชการ

2. อัยการจังหวัดอ่างทอง ติดราชการ

3. ประธานสภาอุตสาหกรรมจังหวัดอ่างทอง ติดภารกิจ

4. ภาคประชาสังคม อำเภอเมืออ่างทอง ติดภารกิจ

5. ภาคประชาสังคม อำเภอสามโก้ ติดภารกิจ

6. หัวหน้ากลุ่มงานยุทธศาสตร์การพัฒนาจังหวัด ปฏิบัติหน้าที่ ติดราชการ

กลุ่มงานอำนวยการ สำนักงานจังหวัดอ่างทอง

**เริ่มประชุม เวลา 14.30 น.**

**ระเบียบวาระที่ 1 เรื่องประธานแจ้งให้ที่ประชุมทราบ**

**ประธาน**  เนื่องจากจังหวัดมีวาระเร่งด่วนในการพิจารณาขอความเห็นชอบในการเปลี่ยนแปลง รายละเอียดโครงการพัฒนาจังหวัดแบบบูรณาการจังหวัดอ่างทอง ประจำปีงบประมาณ พ.ศ.2559 เพื่อจัดส่งรายละเอียดโครงการฯ ให้กับส่วนกลาง จังหวัดจึงกำหนดจัดประชุม  
 คณะกรรมการ ก.บ.จ. ในวันที่ 4 พฤศจิกายน 2558

**มติที่ประชุม** รับทราบ

**ระเบียบวาระที่ 2 เรื่องรับรองรายงานการประชุม**

**2.1 รับรองรายงานการประชุม ก.บ.จ.อท. ครั้งที่ 10/2558 เมื่อวันที่ 15 ตุลาคม 2558**

**หัวหน้าสำนักงานจังหวัด** ตามที่จังหวัดได้จัดประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 10/2558 เมื่อวันที่ 15 ตุลาคม 2558 ฝ่ายเลขานุการได้จัดทำรายงานการประชุมเสร็จแล้ว จำนวน 5 หน้า และได้นำเข้าระบบรับรองรายงาน การประชุมผ่านทางเว็บไซต์จังหวัดอ่างทอง www.angthong.go.th หัวข้อ “ระบบรับรองรายงานการประชุม” เพื่อให้คณะกรรมการ/ผู้เข้าร่วมตรวจสอบและเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน ๒4 ราย จากคณะกรรมการฯ จำนวน ๔๑ ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม** รับรองรายงานการประชุม

**ระเบียบวาระที่ 3 เรื่องเพื่อทราบ**

**3.1 รายงานผลการดำเนินงานโครงการพัฒนาจังหวัดแบบบูรณาการจังหวัดอ่างทอง ประจำปีงบประมาณ พ.ศ.2559**

**หัวหน้าสำนักงานจังหวัด** จังหวัดอ่างทอง ได้จัดสรรงบประมาณ จำนวน 13 โครงการ/56 กิจกรรม งบประมาณจำนวน 157,522,200 บาท (หนึ่งร้อยห้าสิบเจ็ดล้านห้าแสนสองหมื่นสองพันสองร้อยบาทถ้วน) แยกเป็นงบลงทุน 123,075,300 บาท งบดำเนินงาน 34,446,900 บาท

สรุปผลการดำเนินงาน ดังนี้

1. อนุมัติ

จำนวน 22 กิจกรรม งบประมาณ 83,105,100 บาท

2. อยู่ระหว่างเสนอลงนามอนุมัติ

จำนวน 19 กิจกรรม งบประมาณ 32,477,400 บาท

3. อยู่ระหว่างแก้ไขรายละเอียดเอกสาร

จำนวน 6 กิจกรรม งบประมาณ 6,345,900 บาท

4. ระหว่าง คณะกรรมการกลั่นกรองฯ ลงนาม

จำนวน 3 กิจกรรม งบประมาณ 7,483,700 บาท

5. ขอเปลี่ยนแปลงแก้ไข โดยนำเข้าคณะกรรมการ ก.บ.จ.

จำนวน 3 กิจกรรม งบประมาณ 12,670,300 บาท

6. ปรับแก้ไขรายละเอียด/ยังไม่ส่งเอกสาร

จำนวน 2 กิจกรรม งบประมาณ 1,070,100 บาท

7. ระหว่าง สนจ.ตรวจสอบแก้ไข

จำนวน 1 กิจกรรม งบประมาณ 2,457,500 บาท

8. งบบริหารจัดการยุทธศาสตร์จังหวัด

งบประมาณ 8,000,000 บาท

สำหรับในส่วนงบกลุ่มจังหวัด จังหวัดอ่างทองได้รับการจัดสรรงบประมาณ 7 โครงการ งบประมาณ 64,534,400 บาท โดยมีโครงการ/กิจกรรมผ่านความเห็นชอบ และจัดส่งเอกสารรายละเอียดโครงการให้กลุ่มจังหวัดภาคกลางตอนบน 2 แล้ว จำนวน 2 โครงการ (7 กิจกรรม) งบประมาณ 26,128,800 บาท (ยี่สิบหกล้านหนึ่งแสนสองหมื่นแปดพันแปดร้อยบาทถ้วน) ซึ่งเป็นโครงการของโครงการชลประทานอ่างทอง และสำนักงานเกษตรและสหกรณ์จังหวัดอ่างทอง

**มติที่ประชุม** รับทราบ

**ระเบียบวาระที่ 4 เรื่องเพื่อพิจารณา**

**๔.1 ขอความเห็นชอบในการเปลี่ยนแปลงรายละเอียดโครงการพัฒนาจังหวัดแบบบูรณาการ  
จังหวัดอ่างทอง ประจำปีงบประมาณ พ.ศ.2559**

**วัฒนธรรมจังหวัดอ่างทอง**  จังหวัดได้จัดสรรงบประมาณประจำปี 2559 ให้สำนักงานวัฒนธรรมจังหวัดอ่างทอง ดำเนินโครงการส่งเสริมกิจกรรมการท่องเที่ยวสานสัมพันธ์ วัฒนธรรมประเพณี วีรชน วิถีเกษตร กิจกรรม สืบสานศิลปะการแสดงพื้นบ้าน “โขนสด” งบประมาณ 447,700 บาท (สี่แสนสี่หมื่นเจ็ดพันเจ็ดร้อยบาทถ้วน) สำนักงานวัฒนธรรมจังหวัดอ่างทอง ขอเปลี่ยนแปลงรายละเอียดโครงการฯ จากเดิมเป็นการจ้างเหมาจัดแสดงโขนสดทั้งกิจกรรมย่อย ขอเปลี่ยนเป็นการจัดอบรมให้กับนักเรียนในจังหวัดที่สนใจในเรื่องการแสดงโขนพื้นบ้าน ซึ่งเป็นกิจกรรมที่มีต่อเนื่องมาจากปี พ.ศ.2557 ภายใต้งบประมาณเดิม ดังนี้

**กิจกรรมเดิม**

กิจกรรมสืบสานศิลปะการแสดงพื้นบ้าน “โขนสด” งบประมาณ 447,700 บาท

กิจกรรมย่อย ค่าจ้างเหมาจัดแสดงโขนสด งบประมาณ 447,700 บาท

**กิจกรรมใหม่**

กิจกรรมสืบสานศิลปะการแสดงพื้นบ้าน “โขนสด” งบประมาณ 447,700 บาท

กิจกรรมย่อย 1. อบรมเชิงปฏิบัติการการแสดงโขนสด 2 รุ่นๆ ละ 100 คน

งบประมาณ 154,000 บาท

2. จัดแสดงโขนสด 3 ครั้ง (แสดงผลงานของนักเรียน)

งบประมาณ 293,700 บาท

**มติที่ประชุม** เห็นชอบการขอเปลี่ยนแปลงรายละเอียดกิจกรรมฯ ตามที่สำนักงานวัฒนธรรม

จังหวัดอ่างทองเสนอขอ

**๔.2 ขอความเห็นชอบในการเปลี่ยนแปลงรายละเอียดโครงการพัฒนาจังหวัดแบบบูรณาการ  
จังหวัดอ่างทอง ประจำปีงบประมาณ พ.ศ.2559**

**นายอำเภอเมืองอ่างทอง**  ตามที่จังหวัดอ่างทอง ได้แจ้งผลการเสนอโครงการพัฒนาจังหวัดอ่างทอง แบบบูรณาการประจำปีงบประมาณ พ.ศ.2559 ที่ผ่านความเห็นชอบจากสภานิติบัญญัติ แห่งชาติให้อำเภอทราบและเตรียมดำเนินงานโครงการ อำเภอเมืองอ่างทอง ขออนุมัติ  
 เปลี่ยนแปลงรายละเอียดโครงการก่อสร้างถนนคอนกรีตเสริมเหล็ก พร้อมต่อท่อระบายน้ำ ถนนเอี่ยวประชา เทศบาลเมืองอ่างทอง จังหวัดอ่างทอง ในรายการชื่อโครงการเนื่องจากการ พิมพ์ชื่อโครงการผิด และรายละเอียดโครงการ เนื่องจากจังหวัดได้ปรับลดวงเงินทั้งโครงการลง

**มติที่ประชุม** เห็นชอบการขอเปลี่ยนแปลงรายละเอียดโครงการตามเอกสารที่เสนอขอ  
 เปลี่ยนแปลง

**๔.3 ขอความเห็นชอบในการเปลี่ยนแปลงรายละเอียดโครงการพัฒนาจังหวัดแบบบูรณาการ  
จังหวัดอ่างทอง ประจำปีงบประมาณ พ.ศ.2559**

**นายอำเภอป่าโมก** ตามที่อำเภอป่าโมก ได้รับอนุมัติงบประมาณดำเนินการตามโครงการงบพัฒนา  
 จังหวัดแบบบูรณาการจังหวัดอ่างทอง ประจำปีงบประมาณ พ.ศ.2559 โครงการก่อสร้าง ถนนลาดยาง หมู่ที่ 1,2,3 ตำบลโรงช้าง คันคลองชลประทานเชื่อมต่อตำบลบางเสด็จ พื้นที่ตำบลโรงช้าง อำเภอป่าโมก จังหวัดอ่างทอง งบประมาณ 4,374,600 บาท เนื่องจาก โครงการมีการปรับลดวงเงินที่ขออนุมัติไว้เดิม ประกอบกับสภาพพื้นที่ดำเนินการในปัจจุบัน ถนนบางช่วงมีการทรุดตัว ไม่สามารถดำเนินการตามความกว้าง ยาว ที่อนุมัติโครงการได้ อำเภอจึงขออนุมัติเปลี่ยนแปลงรายละเอียดโครงการตามเอกสารที่เสนอขอเปลี่ยนแปลง โดยใช้งบประมาณเท่าเดิม

**มติที่ประชุม** เห็นชอบการขอเปลี่ยนแปลงรายละเอียดโครงการดังกล่าวเพื่อให้เป็นไปตามสภาพ พื้นที่ดำเนินจริง โดยมีปริมาณงานไม่น้อยกว่าเดิม

**๔.4 ปฏิทินการจัดประชุม ก.บ.จ.จังหวัดอ่างทอง ประจำปีงบประมาณ พ.ศ.๒๕๕๙**

**หัวหน้าสำนักงานจังหวัดอ่างทอง** ตามมติที่ประชุม ก.บ.จ. จังหวัดอ่างทอง ครั้งที่ 8/2557 เมื่อวันที่ 15 กรกฎาคม 2557 กำหนดให้จัดประชุม ก.บ.จ.จังหวัดอ่างทอง เป็นประจำทุกวันพฤหัสบดีที่ 3 ของเดือน นั้น สำนักงานจังหวัดได้จัดทำปฏิทินการประชุมคณะกรรมการบริหารงานจังหวัดแบบบูรณาการ จังหวัดอ่างทอง ประจำปีงบประมาณ พ.ศ.2559 ขึ้นใหม่โดยกำหนดจัดประชุมในธันวาคม 2558 และเดือนกุมภาพันธ์ , เมษายน , มิถุนายน , สิงหาคม 2559 เพื่อขอความเห็นชอบ จากคณะกรรมการฯ

**มติที่ประชุม**  เห็นชอบให้จัดประชุมคณะกรรมการบริหารงานจังหวัดแบบบูรณาการจังหวัด  
 อ่างทอง (ก.บ.จ.จังหวัดอ่างทอง) ตามที่เสนอในสัปดาห์ที่ 3 ของเดือน (เดือนเว้นเดือน) และ ในกรณีมีเรื่องสำคัญ เร่งด่วนที่จะต้องให้คณะกรรมการ ก.บ.จ. พิจารณา ให้ฝ่ายเลขานุการฯ เชิญคณะกรรมการฯ ประชุมเป็นกรณีไป

**ระเบียบวาระที่ 5 เรื่องอื่นๆ**

**5.1 การนำเสนอวีดิทัศน์ “อ่างทองเมืองวิเศษ”**

**ผู้แทนในการนำเสนอ** ตามนโยบายการบริหารราชการแผ่นดินภายใต้ รัฐบาล พลเอกประยทุธ์ จันทร์โอชา นายกรัฐมนตรีมีแนวทางการทำงานที่มุ่งแก้ปัญหาเร่งด่วนเฉพาะหน้า ทั้งงานด้าน ความมั่นคง เศรษฐกิจ สังคม และวัฒนธรรม ภายใต้แนวคิด “คืนความสุขให้กับประชาชน” แนวคิด หลัก จากนโยบายของรัฐบาลกระตุ้นการท่องเที่ยว ของ ททท. ได้กำหนดแคมเปญให้เป็น ปีท่องเที่ยววิถีไทย” (DISCOVER THAINESS) เพื่อสร้างการรับรู้ถึงภาพลักษณ์ด้านบวกจาก ความสงบเรียบร้อย ของบ้านเมือง ความรัก ความสามัคคี ความปลอดภัย และ มิตรไมตรี ของคนไทย จังหวัดอ่างทองจึงมีแนวคิดพัฒนาและส่งเสริมแหล่งท่องเที่ยวบริเวณวัดม่วง ซึ่งเป็น วัดที่มีความสำคัญของจังหวัดอ่างทอง โดยภายในวัดมีสถานที่สำคัญหลายแห่ง อาทิ พระอุโบสถล้อมด้วยกลีบดอกบัวขนาดใหญ่ วิหารแก้ว ประดับด้วยกระจกสะท้อนทั้งหลัง โดยวัดม่วงได้รับการบรรจุอยู่ในโครงการ ท่องเที่ยววิถีไทย ไหว้พระใหญ่...เมืองอ่างทอง ตามโครงการ “เขาเล่าว่า...” ซึ่งเป็น 1 ใน 3 วัดของจังหวัดอ่างทอง

**มติที่ประชุม** เห็นชอบในการสนับสนุนแหล่งท่องเที่ยวบริเวณวัดม่วง เพื่อเป็นการสร้างภาพลักษณ์ และเป็นการส่งเสริมการท่องเที่ยวของจังหวัดอ่างทองให้หลากหลายยิ่งขึ้น โดยให้แต่งตั้ง  
 คณะกรรมการดำเนินงานเพื่อพัฒนาและส่งเสริมการท่องเที่ยวของวัดม่วงและบริเวณ  
 ใกล้เคียง และพิจารณาแนวทางการบูรณาการกับหน่วยงานที่เกี่ยวข้อง ตลอดจนขอรับการ สนับสนุนงบประมาณเพื่อพัฒนาปรับปรุงภูมิทัศน์ ให้เป็นแหล่งท่องเที่ยวใหม่ เป็นการเพิ่ม  
 จำนวนนักท่องเที่ยวและสร้างรายได้ให้กับประชาชนในพื้นที่

**ปิดประชุมเวลา** 16.00 น.

(ลงชื่อ) ผู้จดรายงานการประชุม

(นางสาวสุธีรา บุญประดิษฐ์)

พนักงานวิเคราะห์นโยบายและแผน

(ลงชื่อ) ผู้ตรวจรายงานการประชุม

(นางสาวปัญจรัตน์ วัฒนถาวร)

หัวหน้ากลุ่มงานอำนวยการ ปฏิบัติหน้าที่

กลุ่มงานยุทธศาสตร์การพัฒนาจังหวัด